Инж. Димитър Димов, ГЕРБ: Решихме много от проблемите на "Надежда" - Izbori.bg
НачалоАктуално, Кметски избориИнж. Димитър Димов, ГЕРБ: Решихме много от проблемите на “Надежда”
Инж. Димитър Димов, ГЕРБ: Решихме много от проблемите на “Надежда”
"Не успяхме да свършим новото трасе на бул. "Рожен", който е връзка със северната високоскоростна тангента. Остава ни да приключим още три детски градини и две училища. Всичко останало е реновирано", каза в студиото на izbori.bg инж. Димитър Димов - кандидат за кмет на район "Надежда" от ГЕРБ.
"Когато станах кмет, заварих един район с доста кризи и успяхме за 12 години да решим много от проблемите", сподели инж. Димов.
На въпрос дали е висока престъпността в района, той отговори, че не може да каже, че е висока, но поясни, че има какво да се желае в тази посока. Инж. Димов сподели, че в Северния парк има поставени камери и разкри къде има планове за израждане на още видеонаблюдение. Иначе по думите му, е доволен от реновирането на парка. Към момента са дадени около 2,6 млн. лв. за едната част на парка, а за другата около 3 млн. лв.
"Сега след като приключи ремонтът от към квартал "Свобода" ще се наблегне на подобряването на алеите. Повече търговски обекти в него няма да има", съобщи той.
"Аз няма от какво да се притеснявам по отношение на поръчката за Северен парк", информира още кандидатът за кмет.
"Към 2015 година местата в детските градини бяха достатъчни, но след като се намали бройката на децата в групите има недостиг. Предвиди ли сме изграждане на две нови детски градини", каза инж. Димов.
Относно проблемите с чистотата, кандидатът за кмет заяви, че проблемът първо трябва да се реши от самите хора.
"Промяната трябва да започне първо от нас. Ето - цигарите. Писна ми да гледам как си ги хвърлят през прозореца на колите. Мили хора, всяка кола има пепелници", заяви той.
"Вече и в "Надежда" започва да става доста тежко паркирането. На апартаменти има и по 4 автомобила. Искахме да изградим паркинг в "Толстой", но хората не пожелаха, защото трябваше да премахнем дървета, но щяхме да ги компенсираме гражданите", съобщи инж. Димитров, който поясни, че проблемът с паркирането в градинките продължава.
На въпрос защо трябва да бъде избран за нов мандат за кмет, инж. Димитър Димов отговори, че той и екипът му са доказали, че могат да работят и са в постоянен контакт с хората.
ВидеоГЕРБинж. Димитър Димовкметски избори